Groen goud op die swartmark
NAGSKOF PLUK VINNIGER
Misdaadsindikate teiken nou Suid-Afrika se avokado's en makadamias, berig die GLOBAL INITIATIVE AGAINST TRANSNATIONAL ORGANISED CRIME. Die diefstal stel die ontwikkeling van volhoubare en lewensvatbare markte vir dié twee gewasse in gevaar.
GEORGANISEERDE misdaadsindikate is besig om Suider-Afrika se mark vir avokadopere en makadamianeute binne te dring om hul hande op 'n deel van die winste te kry.
Landboumarkte word dalk nie in die algemeen met georganiseerde misdaad, korrupsie en geweld geassosieer nie, maar vir mense in Suid-Afrika se landbousektor is dit geen verrassing dat die swartmark vir makadamianeute en avokado’s floreer nie – albei is hoogs winsgewend.
Makadamias is die duurste neute ter wêreld en prysrekords word jaar ná jaar verbeter. Luidens berigte (https://www.businessinsider.com/macadamia-nuts-most-expensive-world-australia-hawaii-2019-3?r=US&IR=T) haal dit tot $25 per pond op internasionale markte...